കേരള നിയമസഭാ തെരഞ്ഞെടുപ്പ് (2011) ഫലങ്ങൾ

2011 ഏപ്രിൽ 13 ന് നടത്തി മെയ് 13 ന് ഫലം പ്രഖ്യാപിച്ച 2011-ലെ കേരള നിയമസഭാ തെരഞ്ഞെടുപ്പിലെ ഓരോ മണ്ഡലത്തിലേയും സ്ഥാനാർത്ഥികളുടെ വിവരങ്ങളും വോട്ടെടുപ്പ് ഫലവും വിശദമായി നൽകിയിരിക്കുന്നു. കേരളത്തോടൊപ്പം തമിഴ്നാട്, ആസ്സാം, പശ്ചിമ ബംഗാൾ, പുതുച്ചേരി എന്നീ സംസ്ഥാനങ്ങളിലെ നിയമസഭകളിലേക്കും തിരഞ്ഞെടുപ്പു നടന്നതിനാലാണ് ഫലപ്രഖ്യാപനം താമസിച്ചത്.  ആകെ 971 സ്ഥാനാർഥികളാണ് മത്സര രംഗത്തുണ്ടായിരുന്നത്. 13 - ആം നിയമസഭയിലേക്ക് നടന്ന ഈ തിരഞ്ഞെടുപ്പിൽ 75.12 %  പേരാണ് വോട്ട് രേഖപ്പെടുത്തിയത്. അതായത്  2.31 കോടി വോട്ടവകാശമുള്ളവരിൽ 1.74 കോടി വോട്ടർമാർ   വോട്ട് രേഖപ്പെടുത്തി. ഏറ്റവും കൂടുതൽ പോളിങ് നടന്നത് കോഴിക്കോട് ജില്ലയിലാണ്. 81.3 ശതമാനം.80.7 ശതമാനം രേഖപ്പെടുത്തിയ കണ്ണൂർ രണ്ടാം സ്ഥാനത്താണ്. 68.2 ശതമാനം പേർ മാത്രം വോട്ട് രേഖപ്പെടുത്തിയ പത്തനംതിട്ട ജില്ലയിലാണ് ഏറ്റവും കുറഞ്ഞ പോളിങ്. തിരുവനന്തപുരം ജില്ലയിൽ 68.3 ശതമാനവുമായി തൊട്ടുമുന്നിൽ നിൽക്കുന്നു.

സംസ്ഥാനത്ത് ഏറ്റവും  കൂടുതൽ പോളിങ് രേഖപ്പെടുത്തിയ മണ്ഡലം കോഴിക്കോട് ജില്ലയിലെ കുറ്റിയാടിയാണ്. 87.2 ശതമാനം പേരാണ് കുറ്റിയാടിയിൽ സമ്മതിദാനാവകാശം വിനിയോഗിച്ചത്. ഏറ്റവും കുറവ് തിരുവനന്തപുരം മണ്ഡലത്തിലാണ്. അവിടെ 60.2 ശതമാനമാണ് പോളിങ്. 26 മണ്ഡലങ്ങളിൽ 80 ശതമാനത്തിലേറെ വോട്ട് രേഖപ്പെടുത്തിയിട്ടുണ്ട്.

സ്വതന്ത്രരുൾപ്പെടെ 93 പേരെ തിരഞ്ഞെടുപ്പിൽ മത്സരിപ്പിച്ച സി.പി.ഐ.(എം.) രണ്ട് സ്വതന്ത്രരെയടക്കം 47 പേരെ വിജയിപ്പിച്ചുകൊണ്ട് 13 - ആം നിയമസഭയിലെ ഏറ്റവും വലിയ ഒറ്റക്കക്ഷിയായി. 81 സീറ്റിൽ മത്സരിച്ച കോൺഗ്രസ്സ് 38 പേരെ ജയപ്പിച്ചുകൊണ്ട് രണ്ടാം സ്ഥാനത്തെത്തി. യു.ഡി.എഫിൻറെ ഭാഗമായി മത്സരിച്ച സി.എം.പി., ജെ.എസ്.എസ്. എന്നീ പാർട്ടികൾക്കും എൽ.ഡി.എഫിൻറെ ഭാഗമായി മത്സരിച്ച കേരള കോൺഗ്രസ് (ലയന വിരുദ്ധ വിഭാഗം), കോൺഗ്രസ് (എസ്) എന്നിവയ്ക്കും തങ്ങളുടെ സ്ഥാനാർത്ഥികളെ വിജയിപ്പിക്കാനായില്ല. വിജയികളിൽ ഏറ്റവും കൂടുതൽ ഭൂരിപക്ഷം ലഭിച്ചത് മലപ്പുറം മണ്ഡലത്തിൽ നിന്നും ജയിച്ച യു.ഡി.എഫിലെ മുസ്ലീം ലീഗ് സ്ഥാനാർത്ഥി പി. ഉബൈദുല്ലയ്ക്കാണ് . 44,508 വോട്ടിൻറെ ഭൂരിപക്ഷമാണ് അദ്ദേഹത്തിന് ലഭിച്ചത്. പിറവം മണ്ഡലത്തിൽ നിന്നും 157 വോട്ടുകൾക്ക് തിരഞ്ഞെടുക്കപ്പെട്ട ടി.എം.ജേക്കബിനാണ് ഏറ്റവും ചെറിയ ഭൂരിപക്ഷം.

എഴു വനിതകളാണ് 13 - ആം നിയമസഭയിലേക്ക് തിരഞ്ഞെടുക്കപ്പെട്ടത്. എൽ.ഡി.എഫിൽ നിന്നും ആറു പേരും യു.ഡി.എഫിൽ നിന്നും ഒരാളും. ഇത്തവണ മത്സരിച്ചു ജയിച്ച മൂന്ന് പുതുമുഖങ്ങളുൾപ്പെടെ കേരള നിയമസഭയിൽ ആകെ 40 വനിതകളാണ് അംഗങ്ങളായിട്ടുള്ളത്. 1996 ലെ പത്താം നിയമസഭയിലാണ് ഏറ്റവും കൂടുതൽ വനിതകൾ(13 പേർ) അംഗങ്ങളായിരുന്നിട്ടുള്ളത്.

 തിരഞ്ഞെടുപ്പ് ഫലം പാർട്ടി അടിസ്ഥാനത്തിൽ 
തിരഞ്ഞെടുപ്പിൽ മത്സരിച്ച പാർട്ടികൾക്ക് വോട്ടുകൾ സംബന്ധിച്ച വിശദമായ കണക്കുകൾ ചുവടെ. പാർട്ടി ചിഹ്നത്തിൽ മത്സരിക്കാത്തവരെ സ്വതന്ത്രരുടെ ഗണത്തിലാണ് ഉൾപ്പെടുത്തിയിരിക്കുന്നത്. 
 ദേശീയ പാർട്ടികൾ 
 ക്രമ നമ്പ്ര് പാർട്ടി  ചുരുക്കെഴുത്ത് ചിഹ്നം മത്സരിച്ച സീറ്റുകൾ  ജയിച്ചത്  ലഭിച്ച വോട്ട്  ശതമാനം  1. കമ്യൂണിസ്റ്റ് പാർട്ടി ഓഫ് ഇന്ത്യ(മാർക്സിസ്റ്റ്)    സി.പി.ഐ.(എം.)   84  45 4921354 28.18 2.  ഇന്ത്യൻ നാഷണൽ കോൺഗ്രസ്  ഐ.എൻ.സി.    81 38  4610328 26.40 3.  കമ്യൂണിസ്റ്റ് പാർട്ടി ഓഫ് ഇന്ത്യ  സി.പി.ഐ.    27 13  1522478 8.72 4.  ഭാരതീയ ജനതാ പാർട്ടി  ബി.ജെ.പി.   138 0  1053654 6.03 5.  നാഷണലിസ്റ്റ് കോൺഗ്രസ് പാർട്ടി  എൻ.സി.പി.    4 2  216948 1.24 6.  ബഹുജൻ സമാജ് പാർട്ടി  ബി.എസ്.പി.   50x50px|right 122 0  104977 0.60

 സംസ്ഥാന പാർട്ടികൾ 
 ക്രമ നമ്പ്ര് പാർട്ടി  ചുരുക്കെഴുത്ത് ചിഹ്നം മത്സരിച്ച സീറ്റുകൾ  ജയിച്ചത്  ലഭിച്ച വോട്ട്  ശതമാനം 7.(1) മുസ്ലീംലീഗ്    മുസ്ലീംലീഗ്  23  20 1383670 7.92 8.(2)  കേരള കോൺഗ്രസ്(മാണി)  കേ.കോ.(എം.)   15 9  861829 4.94 9.(3)  ജനതാദൾ(സെക്കുലർ)  ജെ.ഡി.(എസ്.)   5 4  264631 1.52 10.(4)  കേരള കോൺഗ്രസ്(ലയന വിരുദ്ധ വിഭാഗം) കേ.കോ.(ലയ.വിരു.വിഭാ.)  2 0  89500 0.51

 രജിസ്റ്റേഡ് പാർട്ടികൾ 
 ക്രമ നമ്പ്ര് പാർട്ടി  ചുരുക്കെഴുത്ത് ചിഹ്നം മത്സരിച്ച സീറ്റുകൾ  ജയിച്ചത്  ലഭിച്ച വോട്ട്  ശതമാനം  11.(1) സോഷ്യലിസ്റ്റ് ജനത(ഡെമോക്രാറ്റിക്)    എസ്.ജെ.(ഡി.)   6  2 287649 1.6512.(2) ജനാധിപത്യ സംരക്ഷണ സമിതി  ജെ.എസ്.എസ്.    4 0  228415 1.31 13.(3)  റവലൂഷനറി സോഷ്യലിസ്റ്റ് പാർട്ടി   ആർ.എസ്.പി.    4 2  228258 1.31 14.(4)  കേരള കോൺഗ്രസ്(ജേക്കബ്) കേ. കോ.(ജേ.)  3 1  159252 0.91 15.(5)  സോഷ്യൽ ഡെമോക്രാറ്റിക് പാർട്ടി ഓഫ് ഇന്ത്യ  എസ്.ഡി.പി.ഐ.   80 0  1588850.9116.(6) കേരള കോൺഗ്രസ്(ബാലകൃഷ്ണ പിള്ള) കേ. കോ.(ബി.)    2 1  124898 0.7217.(7)  കമ്യൂണിസ്റ്റ് മാർക്സിസ്റ്റ് പാർട്ടി സി.എം.പി.    2 0  113238 0.6518.(8) കേരള റവലൂഷനറി സോഷ്യലിസ്റ്റ് പാർട്ടി (ബേബി ജോൺ)  കെ.ആർ.എസ്.പി.(ബി.)   11  65002 0.3719.(9)  ഇന്ത്യൻ നാഷണൽ ലീഗ് ഐ.എൻ.എൽ.    2 0  41368 0.24 20.(10)  പീപ്പിൾസ് ഡെമോക്രാറ്റിക് പാർട്ടി  പി.ഡി.പി.    7 0  14178 0.08 21.(11) സോഷ്യലിസ്റ്റ് യൂണിറ്റി സെൻറർ ഓഫ് ഇന്ത്യ(കമ്യൂണിസ്റ്റ്)  എസ്.യു.സി.ഐ.(സി.)    26 0 10034 0.06 22.(12) ശിവസേന  ശിവസേന    8 0  3476 0.02 23.(13) ആൾ ഇന്ത്യാ അണ്ണാ ദ്രാവിഡ മുന്നേറ്റ കഴകം  എ.ഐ.എ.ഡി.എം.കെ.  5 0  3142 0.02 24.(14) ജനതാദൾ(യുനൈറ്റഡ്)  ജെ.ഡി.(യു.)   1 0  2772 0.02 25.(15) കമ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ് - ലെനിസ്റ്റ്)  സി.പി.ഐ.(എംഎൽ)    3 0 1514 0.01 26.(16)  കേരള ജനപക്ഷം  കെ.ജെ.   4 0  1379 0.01 27.(17) ലോക് ജന ശക്തി പാർട്ടി  എൽ.ജെ.എസ്.പി.   1 0  857 0.0028.(18)  ദേശീയ പ്രജാ സോഷ്യലിസ്റ്റ് പാർട്ടി ഡി.പി.എസ്.പി.   2 0  788 0.00 29.(19) സമാജ് വാദി ജൻ പരിഷത്  എസ്.വി.ജെ.പി.    1 0  482 0.00 30.(20)  സോഷ്യൽ ആക്ഷൻ പാർട്ടി  എസ്.എ.പി.    1 2  134 0.00 സ്വതന്ത്രർ (എൽ.ഡി.എഫ്.)   12 2  562166 3.22 സ്വതന്ത്രർ (യു.ഡി.എഫ്.)    3 0 168593 0.97 സ്വതന്ത്രർ    292 0  256064 1.47 ആകെ    971 140  17461913

 കുറിപ്പുകൾ 

ക. ഇലക്ഷൻ കമ്മീഷൻ വെബ്സൈറ്റ്, മാതൃഭൂമി ദിനപത്രം, മലയാള മനോരമ ദിനപത്രം, മലയാള മനോരമ ഇലക്ഷൻഗൈഡ്, വിക്കിപീഡിയ എന്നിവയെ അടിസ്ഥാനമാക്കി തയ്യാറാക്കിയത്.

വർഗ്ഗം:കേരളത്തിലെ നിയമസഭാതിരഞ്ഞെടുപ്പുകൾ
വർഗ്ഗം:കേരള നിയമസഭയുമായി ബന്ധപ്പെട്ട പട്ടികകൾ